
REFERAT
Privind participarea Consiliului Local în calitate coorganizator al manifestării
 Salonul Internaţional de Artă Plastică "Reqviem pentru un Crăciun Însângerat", 

realizate de Asociaţia "Altar 1989"

Asociaţia "Altar 1989" a depus solicitarea nr. SC2006 - 23998/13.01.06 pentru susţinerea financiară în vederea realizării manifestării Salonul Internaţional de Artă Plastică "Reqviem pentru un Crăciun Însângerat", care va avea loc în perioada 11-22 decembrie 2006.

Proiectul propune să reveleze publicului şi mass-mediei rolul hotărâtor pe care l-a jucat Timişoara în declanşarea Revoluţiei Române. Această manifestare se vrea a fi un omagiu adus timişorenilor, prin a căror jertfă România şi-a schimbat destinul.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 1.180 cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei)
Detalii referitoare la această manifestare se află în materialul anexat.  

